EkBass/fiwiki-20250220-pages-articles huggingface dataset:
Jugoslaavit

Jugoslaavit (kirjaimellisesti eteläslaavit) oli entisen Jugoslavian alueella käytössä ollut slaavilaisen kansallisuusryhmän nimitys. Vuoden 2002 väestönlaskennassa 49 881 Serbiaan kuuluvan Vojvodinan ja 80 721 koko Serbian asukkaista ilmoitti olevansa kansallisuudeltaan jugoslaaveja. Jugoslaavit- nimitystä alettiin käyttää Itävalta-Unkarin hallitseman Balkanin osan slaaviasukkaista 1800-luvun lopulla. Ensimmäisen maailmansodan jälkeen syntyi Serbien, kroaattien ja sloveenien kuningaskunta ja vuonna 1929 kuningas Aleksanteri I kaappasi vallan, ryhtyi hallitsemaan diktaattorina, muutti valtion nimen Jugoslaviaksi ja julisti serbien, kroaattien ja sloveenien olevan yhden suuren jugoslaavien kansan heimoja, jopa serbokroaattisloveenin kielen nimeksikin vaihdettiin jugoslaavi. Aleksanterin murhan jälkeen 1934 ryhdyttiin jälleen käyttämään vanhaa etnistä jakoa, mutta jotkut ihmiset jatkoivat jugoslaavi-nimityksen käyttämistä. Sosialistisen Jugoslavian politiikka tunnusti vuonna 1944 maan etnisen monimuotoisuuden, mutta tästä huolimatta jotkut ihmiset tunnustautuivat jugoslaaveiksi ja pitivät kaikkia jugoslaaveja yhtenä suurena kansana. Vuoden 1971 väestönlaskennassa koko Jugoslavian väestöstä 273 077 eli 1,3 % ilmoitti kansallisuudekseen jugoslaavin ja vuonna 1981 1 219 024 eli 5,4 %. Vuonna 1991 239 777 eli 5,51 % Bosnia ja Hertsegovinan asukkaista ja 4,25 % Montenegron asukkaista ilmoitti kansallisuudekseen jugoslaavin. == Katso myös == * Eteläslaavit Luokka:Slaavit Luokka:Serbian etniset ryhmät Luokka:Bosnia ja Hertsegovinan etniset ryhmät Luokka:Vojvodinan etniset ryhmät Luokka:Jugoslavialaiset henkilöt Luokka:Slovenian etniset ryhmät
Luettelo Suomen huvipuistoista ja tivoleista

pienoiskuva|Kirnu-vuoristorata Linnanmäellä. Tämä on luettelo Suomen huvipuistoista ja tivoleista. Luettelo sisältää kaikki Suomen huvipuistot, tivolit sekä kiipeily-, puuha- ja eläinpuistot, mutta ei varsinaisia eläintarhoja. == Huvipuistot == *Linnanmäki, Helsinki *Särkänniemi, Tampere *PowerPark, Alahärmä *Tykkimäki, Kouvola *Nokkakiven huvipuisto, Laukaa *Vauhtipuisto, Oulu == Teemapuistot == *Muumimaailma, Naantali *Santa Park, Rovaniemi == Puuhapuistot == *Jukupark, Kalajoki (Vuoteen 2008 asti JukuJukumaa) *Jukupark, Turku *Kesämaa, Punkaharju *Puuhamaa, Janakkala *PuuhaPark, Vihti *Seikkailupuisto, Turku *Smart Park, Eckerö *Viihdekeskus Ideapark (edeltäjä Funpark), Ideapark, Lempäälä *Visulahti, Mikkeli *Duudsonit Activity Park, Espoo, Seinäjoki == Eläin- ja satupuistot == *Kukka- ja eläinpuisto Escurial, Liminka *PikkuKili, Lieksa *Puuhapuisto Veijari, Saarijärvi *Sisumetsä, Somero *Zoolandia, Lieto *Herra Hakkaraisen talo, Sastamala == Kiipeilypuistot == *Flowpark Ahvenisto, Hämeenlinna *Flowpark Lappeenranta *Flowpark Turku *Flowpark Varala, Tampere *Flowpark Vierumäki *Flowpark Ähtäri Zoo, Ähtäri *Seikkailupuisto Huikee, Pori *Seikkailupuisto Huippu, Espoo *Atreenalin Seikkailupuisto Saimaa, Rauha *Valkeakosken Seikkailupuisto, Valkeakoski *Keskikylän Seikkailupuisto, Jalasjärvi *Kiipeilypuisto Korkee, Helsinki *Seikkailupuisto Talma Active Park, Sipoo *Sappeen Seikkailupuisto, Pälkäne *Kokon Seikkailupuisto, Porvoo == Tivolit == *Suomen Tivoli *Tivoli Sariola *Christer's Tivoli *Tivoli Suuronen *Roopen Huvipuisto *Eurooppativoli *Huvimylly *Markkinativoli *Tivoli Tapsa *Ilkka Sampo *Peli Saloon *Tivoli D.Laine == Lakkautetut == *Hilarius Hiiren kylä, Laukaa *Huvisatama, Lappeenranta *Kauppakeskus Lippulaivan Sisähuvipuisto, Espoohttp://www.bensebastian.fi/Seilori/seilori_22v/ *Tivoli Seiterä, Tivoli *Hoksopoli, Kuopio *Huvipuisto Karuselli, Helsinki *Konijänkän kotieläinpiha, Kolari *Koskikeskuksen sisähuvipuisto, Tampere *Peikkometsä, Järvenpää (Lakkautettiin koska se tuhoutui tulipalossa) *Peukkula, Jyväskylä *Fanfaari, Kerava, vuodesta 1992 lähtien nimellä Planet Fun Fun *Santerin seikkailumaa, Ähtäri *Ti-Ti Nallen koti, Lempäälä, vuosina 199? - 2020 Ikaalisten kylpylän yhteydessä *Wasalandia, Vaasa *Ålandsparken, Maarianhamina == Katso myös == *Suomen eläintarhat ja -puistot == Lähteet == == Aiheesta muualla == * Huvipuisto.net * Huvipuistot.fi * Huvipuistoblogi.fi Huvipuistoista ja tivoleista *
Nokkakiven huvipuisto

thumb|Cyclon Nokkakivellä Nokkakiven huvipuisto on huvipuisto, joka avattiin Laukaan Lievestuoreella kesällä 2007. Puisto sijaitsee Jyväskylän ja Kuopion välisen valtatie 9:n varrella, noin 20 km Jyväskylästä itään. Puiston omistaa Bellingham Oy. Puisto muistuttaa ulkoasultaan 1900-luvun alun viktoriaanista huvipuistoa vehreine puutarhoineen ja vanhantyylisine rakennuksineen. Pensaista tehty labyrintti on ainoa täysikokoinen kasveista tehty labyrintti Suomessa . Hurjempia laitteita ovat muun muassa Cyclon-vuoristorata, Round-Up ja Suomen ainoa kiinteässä huvipuistossa pyörivä Miami. Laitteita on tullut vuosittain lisää ja kesällä 2010 alkuperäinen huvipuisto laajeni viereisen metsän suuntaan. Viimeisin uutuus on kesällä 2021 avattu hupitalo Ketkula, joka on puiston omaa tuotantoa, myös Mörkömetsä on puiston omaa tuotantoa. Nokkakiven kummitusjuna on kokonaan kivestä rakennettu linna. Sen sisällä on Särkänniemen puretun kummitusjunan rata ja vaunut. Kummitusjunan suunnittelusta vastasi Markku Hakola. Nokkakiven huvipuistoon kuuluu myös vieressä sijaitseva Laukaanhovi, jossa on puiston pelihalli. Pelihallissa voi pelata vanhoja pelikoneita, kuten flippereitä, pajatsoja, videopelejä, ilmakiekkoa, ampumapelejä ja biljardia. Lähes kaikki pelikoneet ovat ilmaiseksi pelattavissa. Pelit ovat joko vapaapelitilassa, tai niiden vaatimat poletit löytyvät pelien lähettyviltä. Laukaanhovissa on myös kiipeilyteline, trampoliini, pienoiskaruselleja, keinuautomaatteja, rakettisimulaattori, pallomeri, naurutalon peilejä ja toimivia huvipuistolaitteiden pienoismalleja. == Nokkakiven laitteet ja kohteet/pelit == * Skee-Ball, 2007. * Narunveto, 2007. * Miami, 2007. Valmistaja: Eagle Miami Flyers, Nottingham UK (Iso- Britannia). * Maailmanpyörä, 2007. Valmistaja: Eli Bridge (Yhdysvallat). * Round Up, 2007. Valmistaja: Nijmeegs Lasbedrijf (Hollanti). * Pilvenpyörä, 2007. Valmistaja: Ameco, UK. * Lentokonekaruselli, 2007. Valmistaja: Allan Herschell (Yhdysvallat). * Minijuna, 2007. Valmistaja: Ward. * Miniautot, 2007. Valmistaja: Sela Cars (Italia). * Mustekala, 2007. Valmistaja: Modern Products (Iso-Britannia). * Lasten Maailmanpyörä, 2007. * Pensassokkelo, 2007. * Törmäilyautorata, 2008. Valmistaja: Ihle (Saksa). * Pelihalli, 2008. * Skyhawk Raider -lentosimulaattori, 2009. * Kanoottijoki, 2010. * Hully Gully, 2010. Valmistaja: Sartori (Italia). * Vauhtivirveli (Tilt-A-Whirl), 2011. Valmistaja: Sellner (Yhdysvallat). * Mörkömetsä, 2012. * Kummitusjuna, 2013. * Peppi-karuselli, 2014. Valmistaja: Coulson (Iso-Britannia) * Scrambler, 2015. Valmistaja: Eli Bridge (Yhdysvallat) * Cyclon, 2016. Valmistaja: Interpark (Italia) * Saturn, 2017. Valmistaja: Sartori (Italia) * Ketkula-hupitalo, 2021 ==Lähteet== == Aiheesta muualla == * Huvipuisto.net * Nokkakivi *Nokkakiven Puiston esittely Huvipuistoblogi.fi-sivustolla Luokka:Laukaa Luokka:Suomen huvipuistot Nokkakiven huvipuisto, Laukaa
Sigismund (burgundit)

thumb|200px|Sigismund Pyhä Sigismund (kuoli 524) oli burgundien kuninkaan Gundobadin poika ja hänen seuraajansa burgundien kuninkaana 516–523. Katolinen kirkko teki hänestä myöhemmin pyhimyksen. Burgundit ja siten myös Gundobad olivat areiolaisia kristittyjä, mutta Sigismund lähti Viennen piispan Pyhän Avituksen oppiin ja kääntyi katoliseen uskoon. Hän perusti luostareita ja hänen toimintansa johti sittemmin monien burgundien kääntymiseen katolisiksi, vaikkakin suurin osa pysyikin areiolaisina aina valtakunnan romahdukseen saakka. Vuonna 501 Gundobadin murhautettua veljensä Godegiselin nousi Sigismund hänen vallanperijäkseen. Hänestä tuli kuningas 516, ja hänen politiikkansa seurasi edeltäjien jalanjälkiä. Paljon voimakkaampi naapurivalta frankit uhkasivat burgundeja, ja Sigismund yritti lepytellä heitä naimakaupoilla. Hän murhautti myös poikansa oltuaan tyytymätön tähän. Välillä hän saattoi tulla katumapäälle teoistaan ja vetäytyä luostariin. Vuonna 523 frankit hyökkäsivät Klodvigin poikien johdolla. Voitokkaat frankit tuhosivat burgundien sotajoukot, mutteivät vielä pystyneet miehittämään maata. Sigismund saatiin kiinni ja vietiin frankkien maille, jossa hänet teloitettiin seuraavana vuonna. Burgundit pitivät häntä marttyyrina. Sigismundin luut tuotiin myöhemmin esille ja niille rakennettiin alttari. Myöhemmin hänestä tuli pyhimys. Sigismundin jäätyä kiinni joukkojen johto siirtyi hänen veljelleen Godomarille (myös Gundomar), josta tuli burgundien kuningas. Hän kykeni pidättelemään frankkien lopullista voittoa vielä vuosikymmenen verran. Luokka:Burgundien kuninkaat Luokka:Pyhimykset Luokka:Kristityt marttyyrit
Osoite (täsmennyssivu)

Osoite tarkoittaa seuraavia asioita: *osoite, rakennuksen tai tontin sijaintia tarkoittava merkintä, joka tavallisimmin käsittää kadun tai tien nimen sekä osoitenumeron ja mahdollisesti porraskäytävää osoittavan kirjaimen sekä asunnon numeron. Joissakin maissa käytetään myös kerroksen numeroa. ** postiosoite, jonka avulla postilähetykset löytävät perille vastaanottajalle ja joka edellisten lisäksi käsittää postinumeron ja postitoimipaikan nimen *sähköpostiosoite, jonka avulla sähköpostin vastaanottaja tunnistetaan *IP- osoite, jonka avulla IP-paketit löytävät perille Internetissä.
Eurooppalainen elokuva

Eurooppalainen elokuva käsittää kaikki kaikissa Euroopan maissa tehdyt elokuvat. Eurooppalaisen elokuvan historia on pitkä, sillä elokuva keksittiin Ranskassa, jossa tehtiin ja näytettiin myös ensimmäiset elokuvat. Eurooppalainen elokuva on tuottanut kuuluisia elokuvaklassikkoja, kuten Cherbourgin sateenvarjot tai Polkupyörävaras. Eurooppalaisen elokuvan parista on myös noussut runsaasti maailmankuuluja ohjaajia, mm. Vittorio de Sica, Rainer Werner Fassbinder, Roberto Rossellini, Federico Fellini, Ingmar Bergman, Lars von Trier, Aki Kaurismäki ja Fritz Lang. Moni maailmanluokan tähti on myös aloittanut ja tai peräti luonut uransa eurooppalaisissa elokuvassa, näitä ovat mm. Brigitte Bardot, Catherine Deneuve, Sophia Loren, Marcello Mastroianni, Alain Delon ja Romy Schneider. Voidaankin sanoa, että toisen maailmansodan jälkeinen aika aina 1970-luvulle asti oli eurooppalaisen elokuvan kulta-aikaa. Tyypillistä eurooppalaiselle elokuvalle verrattuna yhdysvaltalaiseen elokuvaan on vapaamielisyys elokuvissa esiintyvää alastomuutta ja seksuaalisuutta kohtaan mutta vähemmän vapaamielinen elokuvissa esiintyvää väkivaltaa kohtaan. Yhdysvalloissa eurooppalaista elokuvaa näytetään muiden ulkomaisten elokuvien tavoin yleensä taide- elokuvateattereissa. Joitain huomattavia eurooppalaisen elokuvan liikkeitä ovat saksalainen ekspressionismi, italialainen neorealismi, ranskalaisen elokuvan uusi aalto, Uusi saksalainen elokuva ja Dogma 95. Eurooppalaiselle elokuvalle on oma palkintonsa, European Film Awards. == Huomattavia eurooppalaisia elokuvajuhlia == * Venetsian elokuvajuhlat * Berliinin elokuvajuhlat * Cannesin elokuvajuhlat ==Katso myös== * Euroopan elokuva- akatemia * World cinema ==Aiheesta muualla== * European Cinema Research Forum * Studies in European Cinema Elokuva Luokka:Elokuva maittain
Strelna

Strelna (; aikaisemmin suomeksi myös NuolijokiUusi Suometar 16.11.1882) on Pietariin kuuluva taajama Venäjällä. Se sijaitsee Nuolijoen suulla Suomenlahden etelärannalla 19 kilometriä Pietarin keskustasta lounaaseen. Hallinnollisesti Strelnan kunta kuuluu Pietarhovin piiriin. Pietari–Veimar- radalla on samanniminen paikallisliikenteen rautatieasema. Asukkaita on 12 500 henkeä (vuonna 2010). ==Historiaa== Vuoden 1499/1500 Novgorodin Vatjan viidenneksen verokirjassa mainitaan useita Nuolijoen suulla sijainneita kyliä, jotka kuuluivat tuolloin Pähkinälinnan läänin Tuutarin pogostaan. Vuonna 1637 Inkerinmaan kenraalikuvernööri Johan Skytte perusti paikalle Strelnanhovin moision. Pietari I:n aikana ryhdyttiin rakentamaan Strelnan palatsi- ja puistoaluetta. Vuoteen 1917 saakka se kuului Venäjän keisariperheen jäsenille. Vuosina 1756–1763 Strelnan itäpuolelle rakennettiin Kolminaisuuden luostari (Troitse-Sergijeva pustyn). 1700-luvun lopulla seudulle perustettiin saksalaisia siirtokuntia. Vuonna 1857 Strelnan kautta rakennettiin Pietarista Oranienbaumiin johtanut rautatie. 1800-luvun lopulla seudulle syntyi pietarilaisten huvila-asutusta. Tyrön luterilaiseen seurakuntaan kuuluneita inkerinsuomalaisia sekä ortodoksisia inkerikkoja asui 1900-luvulle saakka Halosin (), Kanasin (), Kirppulan (), Mielisin (), Pohjoisin () ja Vihkolan () kylissä. ==Palatsi- ja puistoalueet== Strelnan palatsi- ja puistokokonaisuus käsittää Pietari I:n puisen palatsin sekä moneen kertaan uudistetun Konstantinin palatsin, jonka rakentamiseen osallistuivat 1700- ja 1800-luvun kuluessa mm. arkkitehdit Niccolo Michetti, Jean-Baptiste Le Blond, Bartolomeo Rastrelli, Andrei Voronihin, Andrei Stackenschneider ja Aleksandr Brjullov. Lisäksi siihen kuuluu 1700-luvun alussa perustettu Strelnan puisto, jonka pinta-ala on yli 140 hehtaaria, sekä 1830–1840-luvuilla rakennettu Orlovin puisto (noin 19 hehtaaria). Orlovin palatsi tuhoutui ja monet muut Strelnan rakennukset ja puistot kärsivät suuria vahinkoja toisen maailmansodan saksalaismiehityksen aikana. Sodan jälkeen Konstantinin palatsissa toimi Leningradin arktinen opisto, mutta 1990-luvulla se jäi tyhjilleen rappeutumaan. Vuosina 2001–2003 restauroitu palatsi toimii nykyään kongressikeskuksena, jossa vuonna 2006 järjestettiin G8-maiden johtajien huippukokous. Konstantinin palatsi, Kolminaisuuden luostari, Mihailovka ja Znamenka ovat Unescon maailmanperintökohteita. ==Talous ja tulevaisuudennäkymät== Nykyään Strelnassa toimivat ruotsalaisen Electroluxin pesukonetehdas ja Bosch-Siemensin jääkaappitehdas. Vuonna 2006 ryhdyttiin rakentamaan Neudorfin erityistalousaluetta, jonne odotetaan paljon uusia investointeja. ==Lähteet== ==Aiheesta muualla== * Strelna Pietari- tietosanakirjassa Luokka:Unescon maailmanperintökohteet Venäjällä Luokka:Pietarhovin piiri
Ada Air

Ada Air oli albanialainen lentoyhtiö. Se perustettiin Tiranassa 1991. Yhtiö aloitti lennot Bariin 5. helmikuuta 1992. Lentoyhtiön omistivat sen perustajat Julien Roche (50 %) ja Marsel Skendo (50 %). Ada Air lopetti toimintansa vuonna 2007. == Kohteet == * Bari (joka päivä) * Thessaloniki (viitenä päivänä viikossa) Lentoja järjestettiin myös Ateenaan ja Pristinaan. == Laivasto == *1 Embraer EMB-110P2 Bandeirante *1 Fokker F100 == Aiheesta muualla == * Viralliset sivut Luokka:Entiset albanialaiset lentoyhtiöt
Nuolijoki

Nuolijoki () on Suomenlahteen laskeva joki Leningradin alueella ja Pietarin kaupungissa Venäjällä. Sen pituus on 34 kilometriä ja valuma-alueen laajuus 155 neliökilometriä. Joki saa alkunsa Inkerin ylängöltä Hatsinan piirin Tervolan (ven. Tervolovo) taajaman luota sekä Lomonosovin piirin Kuippinan lähellä sijaitsevista lähteistä. Se virtaa mutkitellen kohti pohjoista ja laskee Suomenlahteen Pietariin kuuluvan Strelnan taajaman alueella. Joen leveys on 8–10 metriä ja syvyys 1,0–1,2 metriä. Keskijuoksulta lähtien se virtaa 150–250 metriä leveässä laaksossa. Nuolijoen valuma-alue sijaitsee Leningradin alueen Hatsinan ja Lomonosovin piireissä sekä Pietarin Pietarhovin piirissä. Se rajoittuu idässä Kikenkajokeen ja lännessä Pietarhovin suihkulähteitä ruokkivaan vesijohtoon. Tärkeimmät sivujoet ovat Mustajoki (ven. Tšornaja) ja Karhulanpuro (Karginski). Yläjuoksulle on rakennettu kalanviljelyaltaita. Joen vesi on hyvin mineraalipitoista ja melko saastunutta. ==Lähteet== ==Aiheesta muualla== * Nuolijoki Venäjän vesistörekisterissä Luokka:Leningradin alueen joet Luokka:Pietarin joet ja kanavat Luokka:Suomenlahteen laskevat vesistöt Luokka:Venäjän vesistöt
Los Angelesin filharmonikot

Los Angelesin filharmonikot () on yhdysvaltalainen Kalifornian Los Angelesissa toimiva sinfoniaorkesteri. Vuodet 1964–2003 sen kotisalina toimi Dorothy Chandler Pavilion Los Angelesin Musiikkikeskuksessa. Orkesteri siirtyi Frank Gehryn suunnittelemaan samassa keskuksessa toimivaan Walt Disney -konserttisaliin vuonna 2003. Kesäisin orkesteri soittaa ulkoilmakonserteissa Hollywood Bowlissa. Orkesterin perusti vuonna 1919 William Andrews Clark, Jr. Walter Henry Rothwellin toimiessa kapellimestarina. Samana vuonna oli myös orkesterin ensikonsertti. Orkesteria ovat sittemmin johtaneet Artur Rodzinski (1929–1933), Otto Klemperer (1933–1939), Eduard van Beinum (1956–1959), Zubin Mehta (1962–1978), Carlo Maria Giulini (1978–1984) ja André Previn (1985–1989). Vuodesta 1992 lähtien Esa-Pekka Salonen oli orkesterin taiteellinen johtaja ja pääkapellimestari. Salosen johdolla orkesteri soitti muun muassa seuraavien säveltäjien ensiesityksiä: John Adams, Franco Donatoni, William Kraft, Witold Lutosławski, Magnus Lindberg, Bernard Rands, Kaija Saariaho, Rodion Štšedrin, Steven Stucky, Tan Dun, Augusta Read Thomas ja hänen omia teoksiaan.Esa-Pekka Salonen Bio Vuonna 2008 Gramophone valitsi Los Angelesin filharmonikot maailman kahdeksanneksi parhaaksi sinfoniaorkesteriksi. == Musiikilliset johtajat == *Walter Henry Rothwell (1919–1927) *Georg Schnéevoigt (1927–1929) *Artur Rodziński (1929–1933) *Otto Klemperer (1933–1939) *Alfred Wallenstein (1943–1956) *Eduard van Beinum (1956–1959) *Zubin Mehta (1962–1978) *Carlo Maria Giulini (1978–1984) *André Previn (1985–1989) *Esa-Pekka Salonen (1992–2008) *Gustavo Dudamel (2009–) == Lähteet == Luokka:Los Angelesin kulttuuri Luokka:Yhdysvaltalaiset sinfoniaorkesterit
Hullabaloo

__NOTOC__ Hullabaloo on rockyhtye Musen kokoelmalevy, joka julkaistiin vuonna 2002. Se sisältää kaksi levyä, joista ensimmäinen sisältää yhtyeen aikaisemmilla singleillä julkaistuja b-puolia ja toinen livemateriaalia Pariisin 'Le Zenith' -konsertista lokakuulta 2001. Samoihin aikoihin yhtyeeltä julkaistiin myös tupla-DVD. ==Kappaleet== ===DVD=== ====DVD 1: Live At Le Zenith, Paris==== #Intro #Dead Star #Micro Cuts #Citizen Erased #Sunburn #Showbiz #Megalomania #Uno #Screenager #Feeling Good #Space Dementia #In Your World #Muscle Museum #Cave #New Born #Hyper Music #Agitated #Unintended #Plug In Baby #Bliss #Darkshines (vain Japanin-julkaisussa) ====DVD 2: Documentary==== * 40-minuuttinen dokumentti yhtyeen kiertueelta 2001 * Interaktiivinen diskografia * Valokuvagalleria == Arvostelut == * Soundi: == Lähteet == Luokka:Vuoden 2002 kokoelma-albumit Luokka:Musen albumit Luokka:John Leckien tuottamat albumit
TV3

TV3 on Viasatin televisiokanava. Kohdemaina ovat Baltian maat ja Pohjoismaat. Ensimmäinen TV3-kanava käynnistettiin uudenvuodenaattona vuonna 1987. Se mursi sittemmin monopolin, joka oli Skandinavian kielisten ohjelmien lähetyksessä. == Maat == Alussa kaikki Skandinavian maat jakoivat saman TV3-kanavan. Erilliset kanavat Tanskalle ja Norjalle aloitettiin pian, ja lopulta kaikilla oli oma kanavansa. 1990-luvulla TV3 laajeni Baltian maihin. Laajetessaan uusille markkina-alueille kanavat eivät ottaneet TV3-nimeä, vaikkakin ne pohjautuivat erittäin paljon TV3-malliin. Suomessa ei lähetetä TV3:a, sillä sen paikka on varattu MTV3:lle. Lyhennettä TV3 tosin käytettiin MTV3:n edeltäjästä Kolmoskanavasta esimerkiksi lehtien ohjelmatiedoissa. ==Aiheesta muualla== * TV3 - Latvia * TV3 - Liettua * TV3 - Norja * TV3 - Ruotsi * TV3 - Tanska * TV3 - Viro Luokka:Televisiokanavat Luokka:Vuonna 1987 perustetut televisiokanavat
Muuttuja (matematiikka)

Muuttuja eli variaabeli on matemaattisessa lausekkeessa esiintyvä symboli, jolle voidaan antaa eri lukuarvoja. Tavallisesti muuttujaa merkitään matematiikassa kirjaimilla, esimerkiksi x:stä alkaen. Muuttujan vastakohta on vakio, jolla on yksi kiinteä lukuarvo. Sovellettaessa matematiikkaa esimerkiksi fysiikassa muuttujaa merkitään yleensä sen suureen tunnuksella, joka halutaan selvittää. Yhtälöitä ratkaistaessa pyritään selvittämään muuttujien lukuarvot. Esimerkkejä: * 8·x, x on mikä tahansa reaaliluku (kertomerkin voi poistaa lausekkeesta). * E_k=\frac{1}{2}mv^2, klassisen fysiikan liike-energian yhtälössä voidaan ajatella, että nopeus v ja E_k ovat muuttujia ja {1 \over 2} sekä massa m ovat vakioita. Vanhan perinteen mukaan aakkosten alkupään kirjaimia käytetään yleensä kuvaamaan tunnettuja suureita tai vakioita ja loppupään kirjaimia tuntemattomia suureita tai muuttujia. == Esimerkkejä == 1\. Joskus sanotaan, että suosituspaino kiloina on suunnilleen henkilön pituus sentteinä miinus sata. Siis f(x)=x-100, jos f:llä merkitään suosituspainoa ja x:llä henkilön pituutta. Tällöin 180-senttisen suosituspaino kiloina olisi f(180)=180-100=80. 2\. Toisen asteen yhtälö : x^2 - 3x + 2 = 0 voidaan esittää kahden lausekkeen tulona : (x - 1)(x - 2) = 0 Yhtälö toteutuu periaatteessa, kun jompikumpi tai molemmat lausekkeista x – 1 ja x – 2 saavat arvon nolla. Käytännössä jälkimmäinen vaihtoehto ei tule kysymykseen, koska muuttuja voi saada vain yhden arvon kerrallaan. Eli yhtälön ratkaisuna saadaan x = 1 **tai** x = 2. Ratkaisu x = yksi **ja** x = 2 ei ole mielekäs. ==Riippuvat ja riippumattomat muuttujat== ===Matematiikassa=== Matematiikassa voidaan esimerkiksi määritellä muuttuja y muuttujan x funktiona kaavalla y=x^2. Tällöin muuttuja x on riippumaton (sille voidaan antaa erilaisia arvoja) ja muuttuja y on riippuva (sen arvo määräytyy x:n arvon perusteella). ===Tilastotieteessä=== Tilastotieteessä ja kokeellisissa ja havainnollisissa tieteissä näitä termejä käytetään aavistuksen eri tavalla kuin matematiikassa. Niissä usein selitetään yhden muuttujan vaihteluita toisten muuttujien vaihtelun avulla, esimerkiksi havainnoidaan, miten pitkälti kunkin suomalaisen paino selittyy hänen pituudellaan (tai sukupuolellaan). Tuloksena voi olla esimerkiksi malli: y=x-90 + v, missä y on henkilön paino kiloina, x on pituus sentteinä ja v kuvaa muiden tekijöiden vaikutusta. Muuttujaa v voi siis pitää joko satunnaistekijänä tai sitten muiden tekijöiden yhteisvaikutuksena. == Lähteet == ==Kirjallisuutta== * * * Luokka:Algebra Luokka:Seulonnan keskeiset artikkelit
Jääkiekon maailmanmestaruuskilpailut 1930

Jääkiekon maailmanmestaruuskilpailut vuonna 1930 olivat ensimmäiset varsinaiset jääkiekon maailmanmestaruuskilpailut. Aiemmat vuosien 1920, 1924 ja 1928 kilpailut olivat ensisijaisesti olympiaturnauksia. Vuoden 1930 maailmanmestaruuskilpailut järjestettiin 31. tammikuuta – 10. helmikuuta Chamonix'ssa Ranskassa, Wienissä Itävallassa sekä Berliinissä Saksassa. Kilpailujen yhteydessä käytiin myös Euroopan-mestaruuskilpailut, joiden voittaja kohtasi Kanadan. Kanadaa voitti maailmanmestaruuden yhdessä ottelussa. ==Ottelut ja tulokset== === Alkuerät === ===Puolivälierät=== ===Välierät=== ===Euroopan-mestaruuskilpailujen pronssiottelu=== ===Euroopan- mestaruuskilpailujen loppuottelu=== ===Maailmanmestaruuskilpailujen loppuottelu=== == Loppusijoitukset == ===Maailmanmestaruuskilpailut=== Sija Joukkue 1\. 2\. 3\. 4\. 5\. 6\. 6\. 6\. 6\. 10\. 10\. 10\. ===Euroopan- mestaruuskilpailut=== Sija Joukkue 1\. 2\. 3\. 4\. 5\. 5\. 5\. 8\. 8\. 8\. == Mitalijoukkueet == Kultaa: \---- Gordon Grant, Alex Park, Howard Armstrong, Joe Griffin, Willie Adams, Bert Clayton, Fred Radke, Percy Timpson. Valmentaja: Les Allen Hopeaa: \---- Walter Leinweber Franz Kreisel, Erich Römer, Martin Schröttle - Rudolf Ball, Gustav Jaenecke, Erich Herker, Günther Kummetz, Alfred Heinrich, Marquard Slevogt. Pelaajavalmentaja: Erich Römer Pronssia: \---- Albert Künzler, Emil Eberle - Albert Geromini, Luzius Rüedi, Albert Rudolf - Heini Meng, Conrad Torriani, Richard Torriani, Fritz Kraatz, Robert Fuchs, Carletto Mai. Valmentaja: Bobby Bell 4\. sija \---- Fritz Lichtstein, Hermann Weiß - Walter Brück, Jacques Ditrichstein, Hans Trauttenberg - Fritz Demmer, Josef Göbl, Karl Kirchberger, Ulrich Lederer, Walter Sell, Hans Tatzer, Hans Ertl, Alfred Schmucker, Herbert Brück. Valmentaja: Blake Watson ==Lähteet== Luokka:Jääkiekon Euroopan- mestaruuskilpailut 1930 Luokka:Vuoden 1930 jääkiekko
Claudia Beni

Claudia Beni (s. 30. toukokuuta 1986) on kroatialainen pop-laulaja. Claudia Beni on pienestä tytöstä pitäen kiertänyt esiintymässä ympäri Jugoslaviaa Mići rokeri -yhtyeessä, joka sittemmin vaihtoi nimensä muotoon Teens. Kaikkiaan hän julkaisi yhtyeen kanssa kolme albumia. 12-vuotiaana Beni osallistui ensimmäistä kertaa Kroatian Eurovision laulukilpailun karsintaan Doraan. Vuonna 2002 hän sai Porin-palkinnon ja erosi Teens-yhtyeestä, minkä jälkeen julkaisi nimeä Claudia kantaneen soololevyn, joka nousi korkealle myyntilistoilla. 17-vuotiaana hän edusti Kroatiaa vuoden 2003 Euroviisuissa kappaleella Vise nisam tvoja sijoittuen viidenneksitoista. Yhdessä Ivana Banfićin kanssa Beni lauloi Kroatian jalkapallomaajoukkueen 2002 MM-kisojen kannustuslaulun Hrvatice vas vole. ==Aiheesta muualla== * http://www.claudiabeni-fansite.6x.to/ Luokka:Kroatialaiset laulajat Luokka:Kroatian euroviisuedustajat Luokka:Vuonna 1986 syntyneet Luokka:Elävät henkilöt Luokka:Vuoden 2003 euroviisuedustajat
Viime hetkellä

Viime hetkellä (Nick of Time) on elokuvaohjaaja John Badhamin vuonna 1995 ensi-iltansa saanut jännityselokuva. Sen pääosissa ovat muun muassa Johnny Depp ja Christopher Walken. Gene Watson (Johnny Depp) on saapunut Los Angelesiin tytärensä Lynnin (Courtney Chase) kanssa hautajaisiin. Kun he menevät ulos kadulle Los Angelesin rautatieasemalta herra Smith (Christopher Walken) ja neiti Jonesin (Roma Maffia), jotka ovat sattuman varaisesti ottaneet heidät kohteekseen, vetävät heidät sivuun, esittelevät pikaisesti poliisimerkkejä ja vievät heidät pakettiautoon. Pian isälle selviää että että he ovat valepoliiseja, jotka pitävät hänen tytärtään panttivankina ja uhkaavat tappaa hänet, jos Watson ei murhaa kuvernööri Eleanor Grantia (Marsha Mason) 90 minuutin kuluessa, tai yrittää kääntyä viranomaisten puoleen. Toinen kidnappaajista, Herra Smith lähtee katsomaan Watsonin perään. Tämän täytyy yrittää välttää kuvernöörin salamurha ja pelastaa tyttärensä, ja hän yrittää saada apua ilman että häntä varjostava Smith huomaa sitä. Elokuvassa aika kuluu realistisesti: eli kun toiminta-aika kestää elokuvassa 90 minuuttia kestää se todellisuudessakin 90 minuuttia. == Näyttelijät == Lähde: Viitattu 12.7.2022. == Lähteet == == Aiheesta muualla == * * * Luokka:Vuoden 1995 yhdysvaltalaiset elokuvat Luokka:John Badhamin ohjaamat elokuvat Luokka:Yhdysvaltalaiset jännityselokuvat Luokka:Poliittiset elokuvat
Ämpäri

Ämpäri eli sanko on sangallinen, tavallisesti kartiomaisesti alaspäin kapeneva avosuinen, ympyrälieriön muotoinen, erityisesti veden kanto- ja säilytysastia. Ämpärin ulkolaidalla voi olla kaatonokka nesteen kaatamisen helpottamiseksi. Ämpärissä voi olla myös kansi. Suurta ämpäriä kutsutaan saaviksi. Ämpärin yleisimmät koot ovat 10, 5 tai 3 litraa. Ämpäreitä on tehty pellistä, sinkistä ja puusta. Peltiämpäri voi myös olla pinnoitettu emalilla. Nykyään ämpäreitä valmistetaan useimmiten muovista. Suomessa muoviämpäreitä valmistaa kaksi tehdasta: Orthex Lohjalla ja Vanttilan Muovi Punkalaitumella. Vuosittain ne valmistavat yhteensä noin 2,2 miljoonaa ämpäriä. ==Ämpärit Suomessa== Ilmaisista ämpäreistä on tullut monen kauppaketjun vetonaula, jolla suomalaiset saadaan jonottamaan. Suosion syy voi olla se, että sanko on helppo joka kodin käyttötavara, jolle kaikilla käyttöä. Se on hyvä tuote jakaa, sitä on helppo kantaa ja sitä voi käyttää myös kassina. Logolla merkitty ämpäri on hyvä mainosväline ja sen verran iso, ettei sitä voi pakata esimerkiksi käsilaukkuun piiloon. Ämpäreitä myydään monissa eri väreissä, mutta esimerkiksi Orthexin myydyin väri vuodesta toiseen on valkoinen. Orthexin valmistama kymmenen litran ämpäri on keväällä 2019 Ilta-Sanomien tekemän selvityksen mukaan Suomen toiseksi levinnein esine Orthexin valmistaman pakastusrasian jälkeen: ämpärin omisti 87 prosenttia yli 100 000 vastaajasta. Kesäkuusta 2019 alkaen elintarvikemuovista tehtyjen ämpäreiden pohjaan painetaan lasi & haarukka -symboli. == Ämpärin käyttötapoja == * kaivon vedenoton väline (vinttikaivoissa kiinteä) * veden kanto- ja säilytysastia esimerkiksi saunassa tai siivouksessa * marjojen keräys- ja säilytysastia ja mehustuksen apuväline * sammutusväline tulipaloissa (palosanko) * pelastusrenkaan sijaan veden varaan joutuneelle * palojätteiden kuljetus tulisijasta (tuhkaämpäri) * hiekkakakkujen teko hiekkalaatikolla (leluämpäri) * jäteämpäri roskia, biojätettä. == Lähteet == ==Aiheesta muualla== *YleX: Suomalaiset rakastavat ämpäreitä, eikä ihme – ovathan ne ihan parasta ikinä *Yle: Plastiikkia, plastiikkia! Kulttuurin muovihistoriaa Miten meistä tuli kansa, joka jonottaa muoviämpäreitä? Luokka:Astiat Luokka:Siivousvälineet Luokka:Työkalut
Tom Ford

Tom Ford (s. 27. elokuuta 1961 Austin, Texas, Yhdysvallat) on yhdysvaltalainen muotisuunnittelija ja elokuvaohjaaja. Hän syntyi Texasissa 1961, ja muutti nuorena New Yorkiin opiskelemaan taidehistoriaa, kunnes vaihtoi arkkitehtuuriin Parsonin suunnittelukoulussa New Yorkissa. Vuonna 1986 Ford liittyi amerikkalaisen suunnittelijan Cathy Hardwickin suunnittelutiimiin, ja kaksi vuotta myöhemmin hänestä tuli suunnittelupäällikko Perry Ellisillä. Vuoteen 1990 mennessä Ford oli muuttanut Milanoon ja liittynyt Guccin tiimiin, ja kahdessa vuodessa hän kipusi Guccin luovan suunnittelun johtoon. Kun Gucci osti osake-enemmistön Yves Saint-Laurentista, Ford nimettiin johtavaksi suunnittelijaksi. Ford on sanonut että hänen menestyksensä salaisuus piilee hänen energiassaan, ja että hän nukkuu öisin vain noin kolme tuntia. Hänen julkkisfaneihin kuuluvat muun muassa Madonna, Bianca Jagger ja Trudie Styler. Tom aiheutti pienen hämmennyksen mainostaessaan M7-tuoksuaan. Kampanjassa oli malli Samuel de Cubber täysin alastomana. Ford puolusti kampaanjaansa sanoen "Parfyymia käytetään iholla, joten miksi piilottaa vartaloa? M7-kampanja on todella aito, se on erittäin akateemisesti alaston. Minä halusin näyttää miehen joka kuvaa luonnollista ja rentoa kuvaa mieskauneudesta". Ford pääsi myös otsikoihin sensaatiomaisella Gucci mainoksellaan jossa oli alaston nainen jonka bikinirajat oli vahattu G-kirjaimen muotoon. 2004 Ford lähti sopimusvaikeuksien takia Guccista. Ford on ohjannut, käsikirjoittanut ja tuottanut elokuvat A Single Man (2009) ja Yön eläimet (2016). == Lähteet == == Aiheesta muualla == Luokka:Yhdysvaltalaiset muotisuunnittelijat Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1961 syntyneet Luokka:Elävät henkilöt
Louis Clarke

Louis Alfred ”Pinky” Clarke (23. marraskuuta 1901 Statesville, Pohjois- Carolina – 24. helmikuuta 1977 Fishkill, New York) oli yhdysvaltalainen pikajuoksija. Vuonna 1923 hän voitti Johns Hopkinsin yliopiston riveissä sadalla jaardilla Yhdysvaltain yliopistomestaruuden. Kesäolympialaisissa 1924 hän juoksi toisen osuuden olympiakultaa maailmanennätysajalla 41,0 voittaneessa 4 x 100 metrin viestijoukkueessa. Clarke kuoli 75-vuotiaana. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1901 syntyneet Luokka:Vuonna 1977 kuolleet
Trinidad ja Tobagon jalkapallomaajoukkue

Trinidad ja Tobagon jalkapallomaajoukkue edustaa Trinidad ja Tobagoa kansainvälisissä otteluissa. Trinidad ja Tobago on Karibianmeren alueen menestyneimpiä maita jalkapallossa. Maajoukkue on voittanut seitsemän kertaa Caribbean Cup -turnauksen, joka järjestetään alueen maiden välillä. Vuonna 2006 maa selvitti ensimmäisen kerran tiensä jalkapallon MM-kisoihin. Tuolloin 1,1 miljoonan asukkaan Trinidad ja Tobagosta tuli väkiluvultaan pienin maa, joka on koskaan esiintynyt MM-kisoissaTrinidad ja Tobago lunasti MM-kisapaikan (vuonna 2018 Islanti selviytyi kisoihin vielä pienempänä maana). == Arvokisat == === Maailmanmestaruuskilpailut === *1930 — 1962 - Ei osallistunut *1966 — 2002 - Ei selviytynyt karsinnoista *2006 - Ensimmäinen kierros *2010 — 2018 - Ei selviytynyt karsinnoista === CONCACAF Gold Cup === * 1991 - Ensimmäinen kierros * 1993 - Ei selviytynyt karsinnoista * 1996 - Ensimmäinen kierros * 1998 - Ensimmäinen kierros * 2000 - Välierissä * 2002 - Ensimmäinen kierros * 2003 - Ei selviytynyt karsinnoista * 2005 - Ensimmäinen kierros * 2007 - Ensimmäinen kierros * 2009 - Ei selviytynyt karsinnoista * 2011 - Ei selviytynyt karsinnoista * 2013 - Puolivälierät * 2015 - Puolivälierät * 2017 - Ei selviytynyt karsinnoista == Pelaajat MM-kisoissa 2006 == === Maalivahdit === * 1 Shaka Hislop (West Ham United) * 21 Kelvin Jack (Dundee FC) * 22 Clayton Ince (Coventry City) === Puolustajat === * 2 Ian Cox (Gillingham FC) * 3 Avery John (New England Revolution) * 4 Marvin Andrews (Rangers FC) * 5 Brent Sancho (Gillingham FC) * 6 Dennis Lawrence (Wrexham AFC) * 8 Cyd Gray (San Juan Jabloteh) * 17 Atiba Charles (W Connection) === Keskikenttäpelaajat === * 7 Christopher Birchall (Port Vale) * 9 Aurtis Whitley (San Juan Jabloteh) * 11 Carlos Edwards (Luton Town) * 16 Evans Wise (SV Waldhof Mannheim * 18 Densill Theobald (Falkirk FC) * 23 Anthony Wolfe (San Juan Jabloteh) === Hyökkääjät === * 10 Russell Latapy (Falkirk FC) * 12 Collin Samuel (Dundee United) * 13 Cornell Glen (Los Angeles Galaxy) * 14 Stern John (Coventry City) * 15 Kenwyne Jones (Stoke City FC) * 19 Dwight Yorke (Sydney FC) * 20 Jason Scotland (St. Johnstone FC) == Kuuluisia pelaajia == * Marvin Andrews * Christopher Birchall * Angus Eve * Cornell Glen * Shaka Hislop * Clayton Ince * Avery John * Stern John * Kenwyne Jones * Russell Latapy * Dwight Yorke == Entisiä valmentajia == * Leo Beenhakker * Otto Pfister * Ian Porterfield == Lähteet == Luokka:Jalkapallomaajoukkueet Luokka:Trinidad ja Tobagon jalkapallo
Henry Russell (yleisurheilija)

Henry Argue ”Hank” Russell (15. joulukuuta 1904 – 9. marraskuuta 1986) oli yhdysvaltalainen yleisurheilija, joka voitti olympiakultaa 4 x 100 metrin juoksussa Amsterdamin olympialaisissa 1928 maailmanennätystä sivunneella ajalla 41,0 sekuntia. Hän juoksi viestissä ankkuriosuuden. Samoissa kisoissa hän selvisi sadan metrin juoksussa välieriin. Opiskellessaan Cornellin yliopistossa hän voitti IC4A-kisoissa sadan jaardin juoksun vuonna 1926 ja 220 jaardin juoksun 1925 ja 1926. Henry Russell kuoli West Chesterissä, Pennsylvaniassa 81-vuotiaana. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1904 syntyneet Luokka:Vuonna 1986 kuolleet
Lyhytvarvaskiuru

Lyhytvarvaskiuru (Calandrella brachydactyla) on pieni eteläeurooppalainen varpuslintu, joka toisinaan harhautuu Suomeen muuttomatkoillaan. ==Koko ja ulkonäkö== Lyhytvarvaskiuru on pienempi kuin tavallinen kiuru, vain noin 14 cm pitkä ja painaa noin 20–25 g. Se on vatsapuolelta valkoinen ja selkäpuolelta kiurumaisen ruskeankirjava. Kaulan sivulla on usein tumma täplä ja siivellä näkyy keskimmäisten peitinhöyhenten muodostama tumma juova. Sukupuolet ovat samannäköisiä. ==Esiintyminen== Lyhytvarvaskiuru pesii Etelä-Euroopassa, Pohjois-Afrikassa, Turkissa ja muualla Aasian lauhkeilla alueilla sekä Etelä- Venäjällä ja Mongoliassa. Maantieteellinen muuntelu on laajaa ja lajista tunnetaankin 7 alalajia. Se talvehtii Saharan eteläpuolisessa Afrikassa ja Pohjois-Intiassa, ja muuttomatkoillaan moni lintu harhautuu pohjoisemmaksi.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. Euroopan populaatio on kooltaan 15–18 miljoonaa yksilöä ja lajin kanta on elinvoimainen. Suomessa lajia tavataan vuosittain, ensihavainto on 2. marraskuuta 1930. ==Elinympäristö== Lyhytvarvaskiurut elävät pääasiassa kuivilla matalakasvuisilla avomailla, niin tasangoilla kuin kukkuloilla ja niin hiekka- kuin savimailla. Paikoin ne asuttavat myös matalapensaikkoisia avomaita. Muuttoaikoina lajia tavataan monenlaisilla avomailla. Se muodostaa joskus suuriakin usean sadan yksilön muuttoparvia, ja talvehtimisalueella Malissa on tavattu yli 10 000 yksilön kerääntymä. ==Lisääntyminen== Pesä on maassa kasvillisuuden suojassa, joskus avoimesti. Munia on 3–6, tavallisesti 3 tai 4. Muna painaa 2,24 g. Naaras hautoo noin 13 päivää. Molemmat puolisot hoitavat poikasia, jotka jättävät pesän 9–10 päivän iässä, ja oppivat lentämään 12–13 päivää vanhoina. Pesii tavallisesti kahdesti kesän aikana. Sukukypsä yksivuotiaana. ==Ravinto== Lyhytvarvaskiuru syö siemeniä ja hyönteisiä sekä muita pieniä selkärangattomia, talvella enimmäkseen siemeniä. == Lähteet == == Aiheesta muualla == * Luokka:Kiurut
Paranthropus robustus

Paranthropus robustus eli roteva-apinaihminen oli muinainen apinaihmislaji. Paleontologi Robert Broom löysi ensimmäiset todisteet lajista Etelä-Afrikasta vuonna 1938. Kallon ominaisuuksista on päätelty lajin kehittyneen voimakasleukaiseksi pureskelijaksi. P. robustus söi todennäköisesti kasviksia ja juureksia, toisin kuin läheiset samaan aikaan eläneet ihmissuvun edustajat, jotka omaksuivat pääasialliseksi ravintolähteekseen lihansyönnin. P. robustus eli Afrikassa 2,0–1,2 miljoonaa vuotta sitten, se oli tukevarakenteinen, ja sillä oli kuivaan ilmastoon sopeutunut purukalusto voimakkaine lihaksineen. P. robustus pystyikin syömään koviakin maan alta kiskottavia kasveja, joita oli saatavilla kuivassa ilmastossa ympäri vuoden. Lajin kallo muistuttaa hieman nykyisen gorillan kalloa ja myös hampaat poikkeavat Homo-suvun lajien ominaisuuksista. Swartkrans-nimisen paikan luolista läheltä Johannesburgia on löydetty fossiileja 130 yksilöstä sekä muista apinaihmisistä ja aikansa eläimistöstä. Paranthropus robustus oli ensimmäinen sukunsa laji, joka löydettiin. Myöhemmin on samasta suvusta löydetty lajit P. boisei ja P. aethiopicus. Keskiverto P. robustus hädin tuskin eli yli 17-vuotiaaksi. Aivotilavuus lajilla oli vain nykyisen simpanssin luokkaa, 410–530 kuutiosenttimetriä, painon ollessa 40–50 kg ja pituuden 1,2 metriä tai alle. Naaraat olivat uroksia pienempiä. == Lähteet == == Aiheesta muualla == * http://www.exn.ca/Stories/2000/04/27/55.asp Luokka:Ihmisen evoluutio Luokka:Isot ihmisapinat Luokka:Esihistorialliset nisäkkäät
Kyyhky

Kyyhky voi tarkoittaa esimerkiksi seuraavia: * kyyhkyt, kyyhkylintujen heimo * kyyhkyt, lintusuku * kyyhky, politiikan termi ==Katso myös== * Kyyhkynen
Mustaotsalepinkäinen

Mustaotsalepinkäinen (Lanius minor) on Kaakkois-Euroopassa ja Etu-Aasiassa pesivä lepinkäisten suvun varpuslintu. Yleisväriltään harmaan, sukulaistaan isolepinkäistä suuresti muistuttavan mustaotsalepinkäisen siivet, yläperä ja silmien yli kulkeva naamio ovat mustat, ja siivissä on valkea läikkä. Linnun pituus on noin 20 cm. Mustaotsalepinkäinen talvehtii etelässä, mutta harhautuu joskus muuttomatkoillaan myös Länsi-Eurooppaan. Se syö pääasiassa isoja hyönteisiä, pikkulintuja, jyrsijöitä ja liskoja. Lajin nimesi Johann Friedrich Gmelin. == Lähteet == Luokka:Lepinkäiset
M/S Fenno Express

M/S Fenno Express oli Oy Vasa-Umeå Ab:n, vuodesta 1980 Vaasanlaivat- Vasabåtarna, omistama alus vuosina 1971–1985. Alus valmistui vuonna 1965 nimellä M/S Prinsessan Desirée Ruotsalaiselle Rederi Ab Göteborg - Frederikshavn Linjen:ille (Sessan Linjen). Alus rakennettiin Aalborg Skipsværft:in telakalla Ålborgissa Tanskassa. ==Tekniset tiedot== * Pituus: 91,27 m * Leveys: 15,88 m * Syväys: 4,20 m * Brt/Nrt/Dwt: 4,217/1,562/632 * Pääkoneet: 2 kpl Nohab-Polar M67T, yhteisteho 4119 kW * Nopeus: 17 solmua * Matkustajamäärä: 1040 * Hyttipaikkoja: 54 * Rahtitilat: 126 henkilöautoa ==Käyttöhistoria== * Rederi Ab Göteborg - Frederikshavn Linjen, Göteborg - Frederikshavn * Oy Vaasa-Umeå Ab, Vaasa-Uumaja, Vaasa - Sundsvall, Vaasa - Örnsköldsvik * Oy Vaasa-Umeå Ab, Pori - Sundsvall (lopetettu 1972) * Vuonna 1980 yhtiön nimeksi tulee Vaasanlaivat-Vasabåtarna * Jakob Line, Pietarsaari - Skellefteå 1986-1989 * Vietnam Ocean Shipping, Haiphong - Ho Chi Minh City * Petra Navigation & Internationell Trading Co, Aqaba - Nuweiba * Rainbow Lines, Otranto - Durres/Igoumenitsa - Cesme * Mobella Seacarriers, Bari - Valona * Gabrielle Enterprises, Brindisi - Valona 2001-2004 ==Nimihistoria== * M/S Prinsessan Desirée 1965-1971 * M/S Fenno Express 1971-1989 * M/S Hanh Phuc 1989-1991 * M/S Jimy 1991-1996 * M/S Artemis 1996-2001 * M/S Gabrielle 2001- Alus myytiin vuonna 2004 Intialaiselle romuttamolle. ==Aiheesta muualla== Fenno Express
Punajalkahaukka

Punajalkahaukka (Falco vespertinus) on itäeurooppalainen petolintu, joka joskus harhautuu länteen. Suomessa punajalkahaukkoja tavataan vuosittain pääosin toukokuussa ja elo-syyskuussa. Joinain vuosina tapahtuu voimakkaita invaasioita, jolloin lintuja voi harhautua Suomeen kymmeniä tai jopa satoja yksilöitä. Ennätysmäinen syksy oli vuonna 2022, jolloin lintuja havaittiin parhaimmillaan jopa yli kahdenkymmenen yksilön parvina. == Koko ja ulkonäkö == Pituus 28-34 cm, siipien kärkiväli 65-75 cm. Muistuttaa muodoltaan muita pieniä jalohaukkoja, kuten nuolihaukkaa ja tuulihaukkaa. Siivet ovat pitkähköt ja pyöreäpäiset, pyrstö pitkä. Ei yhtä jäntevän ja voimakkaan oloinen kuin nuolihaukka. Vanha koiras on kokonaan tummanharmaa, mutta jalat ja alaperä ovat tummanpunaiset. Käsisiiven yläpuoli erottuu hyvässä valossa vaaleamman hopeanharmaana. Naaras on alta selkeän oranssi, päältä ruskean. Silmillä on "rosvonaamari" ja päälaki on vaalea, vrt. nuolihaukka. Nuori lintu muistuttaa paljon nuorta nuolihaukkaa, mutta pyrstösulat ovat poikittaisviiruiset, päälaki ja niska vaaleat, naamakuviot erilaiset ja yläpuoli on ruskeampi. == Levinneisyys == Punajalkahaukka pesii Itä-Euroopassa ja Aasiassa ja talvehtii Afrikassa. Elää aroilla ja muilla avomailla, soilla ja viljelysalueilla. Muuttoaikoina se levähtää viljelysseuduilla. Suomessa punajalkahaukka on pääasiassa loppukeväisin ja alkusyksyisin havaittava harhailija. Lajista on myös varmistettuja pesintöjä. Valtaosa vajaasta kymmenestä pesinnästä ovat vanhempia havaintoja 1800-luvun lopulta 1950-luvulle, ja ne sijoittuvat etenkin maan keskiosiin. Tuorein pesimähavainto, ja samalla ensimmäinen sitten 1950-luvun, tehtiin 2003 Limingassa, missä punajalkahaukka pesi onnistuneesti suoympäristössä. == Ravinto == Syö pääosin isoja hyönteisiä ja joskus pikkunisäkkäitä. == Lähteet == == Aiheesta muualla == * *LuontoPortti: Punajalkahaukka (Falco vespertinus) *ITIS: Falco vespertinus Luokka:Jalohaukat Luokka:Uhanalaiset linnut
Äidinlyyra

Äidinlyyra on Suomessa uuden ylioppilaan yleensä ennen lakkiaistilaisuutta äidilleen antama kunnianosoitus niin kasvatuksesta kuin muustakin huolenpidosta. Äidinlyyra on usein 16 millimetrin korkuinen, rintaan kiinnitettävä lakkilyyran kaltainen kultainen koru, mutta se voi yhtä hyvin olla niin kaula- kuin rannekorukin. Lyyran saanut äiti voi käyttää lyyraa oman lapsensa lakkiaisten lisäksi myös vieraillessaan muiden lakkiaisissa tai tärkeissä perhejuhlissa. Yleensä äidillä on yksi lyyra kutakin valmistunutta lasta kohden, ja niitä kaikkia pidetään yleensä samanaikaisesti rinnassa. Äidinlyyra kiinnitetään vasemmalle eli sydämen puolelle, kun taas tavallisia rintakoruja pidetään oikealla puolella. Äidinlyyroja voi olla kahdessakin sukupolvessa; joissakin suvuissa on tapana, että myös lapsenlapset lahjoittavat äidin- ja isänäidille omat kappaleensa. == Lähteet == * Lukio.fi (Arkistoitu Wayback Machineen 27.9.2007) === Viitteet === Luokka:Korujen alalajit Luokka:Siirtymäriitit Luokka:Ylioppilastutkinto Luokka:Äitiys
Fokaan pylväs

thumb|220px|Fokaan pylväs Fokaan pylväs on Forum Romanumille Rostran eteen vuonna 608 pystytetty muistopylväs. Se pystytettiin keisari Fokaan (602–610) kunniaksi ja on viimeinen Forum Romanumille tehty rakennelma.The Column of Phocas University of Chicago 13,6 m korkea korinttilainen pylväs seisoo kuutionmuotoisella valkealla marmorisokkelilla. Sokkelin tiilistä tehty jalusta ei ollut aikoinaan esillä, vaan löydettiin vasta 1800-luvulla tehdyissä kaivauksissa. Pylväs itse on peräisin jostakin aiemmasta rakennuksesta (mahdollisesti 100-luvulta). Pylvään huipulla oli kullattu Fokaan patsas, mutta luultavasti se ei pysynyt siellä pitkään. Vuonna 610 Fokas kukistettiin, häntä kidutettiin ja hänet surmattiin. Kaikki Fokasta esittävät patsaat kaadettiin. Pylväs sijaitsee edelleen samalla paikalla, jonne se pystytettiin. Se näkyy kauas ja on siksi ollut Forum Romanumin maamerkki. Se esiintyy useissa aluetta esittävissä maisemamaalauksissa. Ei ole tiedossa, minkä asian johdosta pylväs pystytettiin. Erään tiedon mukaan pylvään pystytti paavi palkinnoksi tuesta Konstantinopolin patriarkan arvonimeä koskevassa kiistassa. Konstantinopolia pääkaupunkinaan pitävä Fokas oli poistanut Konstantinopolilta ekumeenisen patriarkan arvonimen ja antoi sen Rooman paaville. Fokas oli myös vuonna 608 antanut paavi Bonifatius IV:lle (608–615) luvan muuttaa Pantheon kirkoksi.Elton 2018, s. 301 Toisen tiedon mukaan pylvään pystytti Ravennassa toiminut sotilaallinen kuvernööri eli eksarkki Smaragdus. == Lähteet == * === Viitteet === == Aiheesta muualla == Luokka:Antiikin Rooman kaupungin rakennukset ja rakennelmat Luokka:Forum Romanum Luokka:Muistopylväät
Zlatko Zahovič

Zlatko Zahovič (s. 1. helmikuuta 1971, Maribor, Slovenia) on slovenialainen jalkapalloilija. Hänen viimeiseksi seurajoukkueekseen jäi portugalilainen SL Benfica, jossa hän lopetti uransa vuonna 2005. 180 senttimetriä pitkän ja 76 kilogrammaa painavan Zahovičin pelipaikka oli hyökkäävä keskikenttäpelaaja, niin sanottu piilokärki. Zahovič pelasi ennen Benficaa Etelä-Euroopan suurseurojen FC Porton, Olympiakosin ja Valencia CF:n riveissä. Vuonna 2001 hän esiintyi Valencian paidassa Mestareiden liigan loppuottelussa, jonka kuitenkin voitti saksalainen FC Bayern München rangaistuspotkukilpailun jälkeen. Zahovič pääsi ampumaan yhden rangaistuspotkun, mutta Oliver Kahn torjui sen vaivattomasti. Zahovič tunnettiin erittäin kuumapäisenä ja tulisieluisena pelaajana, mikä oli syy useisiin seuravaihtoihin. Hän kärsi myös urallaan useita loukkaantumisia. Zahovič kuului pitkään Slovenian maajoukkueen tärkeimpiin pelaajiin. Hän edusti maataan vuonna 2000 Hollannin ja Belgian EM-kilpailuissa, joissa hän teki kolme Slovenian neljästä maalista, sekä vuonna 2002 Japanin ja Etelä-Korean MM-kilpailuissa. Vuoden 2002 MM- turnauksesta temperamenttinen Zahovič lähetettiin kuitenkin jo ensimmäisen ottelun jälkeen kotimatkalle hänen käytyään kiivaan riidan valmentaja Srecko Katanecin kanssa. Kaikkiaan Zahovič pelasi 80 maaottelua ja teki niissä 35 maalia. Hän on Slovenian maajoukkueen kaikkien aikojen paras maalintekijä. Vuonna 2008 Zahovič nimettiin NK Mariborin jalkapallojohtajaksi. == Lähteet == Luokka:Slovenialaiset jalkapalloilijat Luokka:Vuonna 1971 syntyneet Luokka:Elävät henkilöt
Jarmo Virmavirta

thumb|Jarmo Virmavirta Turun kirjamessuilla 2012. Jarmo Virmavirta (s. 9. toukokuuta 1940 Kullaa) on suomalainen lehtimies, päätoimittaja ja politiikan vaikuttaja. Hän aloitti toimittajana Satakunnan Kansassa vuonna 1965 ja työskennellyt muun muassa uutistoiminnan päällikkönä Yleisradiossa, vastaavana päätoimittajana Turun Sanomissa 1983–1990,, päätoimittajana Uudessa Suomessa 1990–1991, Länsi-Suomessa 1994–1996 ja kokoomuksen Nykypäivässä 1996–2001 sekä Kansallisen Kokoomuksen tiedotuspäällikkönä. Luottamustoimia hänellä on ollut sananvapaustoimikunnan puheenjohtajana ja Ulkopoliittisen instituutin hallituksen puheenjohtajana. Suomi-Seuran puheenjohtajana Virmavirta toimii myös ulkosuomalaisparlamentin puhemiehenä. Politiikkaan hän lähti Matti Virkkusen valitsijamiesehdokkaaksi ja vaikutti kokoomuksen niin sanotuissa remonttimiehissä. Virmavirta on julkaissut lukuisia kirjoja. Vuonna 2000 presidentti Halonen myönsi Virmavirralle professorin arvonimen. Heinäkuussa 2018 Virmavirta järjesti Virossa kohua herättäneen Viron ja Suomen tulevaisuusvisioita käsitelleen keskustelutilaisuuden, jossa esiintyi myös Suomen entinen pääministeri Esko Aho. Viron Postimees-lehden mukaan tapahtuman kutsussa oli jätetty mainitamatta Ahon tehtävä Venäjän valtiolle kuuluvan Sberbankin hallintoneuvostossa, mikä herätti ihmetystä. == Tuotanto == * * * * * * * * * == Lähteet == * Digitoday fakta * Jarmo Virmavirta Uuden Suomen sivuilla * Jokilaakso lehdet - 2011 === Viitteet === == Aiheesta muualla == * Virmavirran blogi Uudessa Suomessa Luokka:Suomalaiset päätoimittajat Luokka:Suomalaiset toimittajat Luokka:Suomalaiset juristit Luokka:Turun Sanomien päätoimittajat Luokka:Suomalaiset professorin arvonimen saaneet Luokka:Vuonna 1940 syntyneet Luokka:Elävät henkilöt